MLDataScientist/Wikipedia-uzbek-2024-05-01 huggingface dataset:
Jerome David Salinger

Jerome David Salinger (; 1-yanvar, 1919, New York — 27-yanvar, 2010, Kornish, New Hampshire) — amerikalik yozuvchi. Uning eng mashhur asari The Catcher in the Rye („Javdarzordagi haloskor“).

Salinger Manhattanda oʻsgan, oʻrta sinflarda hikoyalar yoza boshlagan. Uning bir necha qisqa hikoyalari 1940-yillarning boshlarida nashr etilgan. Ular Whit Burnett asos solgan „Story“ jurnalida chop etilgan. Salinger Ikkinchi jahon urushida qatnashgan. 1948-yilda u, tanqidchilar tomonidan baland baholangan „A Perfect Day for Bananafish“ nomli asarini, The New Yorker jurnalida chop etadi. 1951-yilda Salinger „The Catcher in the Rye“ nomli romanini nashr etadi. Bu roman dabdabali muvaffaqiyatga ega boʻladi. Bu asar yosh avlodga katta taʼsir koʻrsatdi va haligacha eng koʻp oʻqiladigan asarlardan biri hisoblanadi. Asar yiliga 250 ming nusxada chop etiladi.

Muallifning „The Ocean Full of Bowling Balls“ nomli hikoyasi xech qayerda chop etilmagan. Ammo ushbu kitob Princeton universitetining kutubxonasida mavjud. Faqatgina universitet talabalari hikoyani oʻqish imkoniyatiga egadir. Salingerning vafotidan 50 yil oʻtgach, yaʼni 2060-yil 27-yanvar kuni „The Ocean Full of Bowling Balls“ ommabop nashr etiladi.

Salinger 27-yanvar 2010-yilda New Hampshiredagi uyida 91 yoshida vafot etdi.

Manbalar

Havolalar 

 
 The Reclusive Writer Inspired a Generation, Baltimore Sun, 29-yanvar, 2010
 JD Salinger — Daily Telegraph obituary
 Obituary: JD Salinger, BBC News, 28-yanvar, 2010
 

1919-yilda tugʻilganlar
2010-yilda vafot etganlar
Amerikalik yozuvchilar
Olmazor tumani

Olmazor tumani (avvagli nomi Sobir Rahimov) — Toshkentdagi maʼmuriy-hududiy birlik. 1970-yilda tashkil kilingan. Sobir Rahimov nomi bilan atalgan. 1980-yildan hozirgi chegarasida. T.ning shimoli-gʻarbida joylashgan. Shimoli-gʻarbda Toshkent viloyati Zangiota tumani, shimoliy va shimoli-sharqda Toshkent tumani, sharqda Yunusobod tumani, janubiy va janubi-gʻarbda Shayxontohur tumani bilan chegaradosh. Maydoni 3,4 ming ga, shu jumladan koʻkalamzor yerlari 1,01 ming ga. Aholisi 283,6 ming kishi (2004). Koʻchalar soni 290 ta. Asosiy magistrallari: Beruniy, Niyozov, Kichik halqa yoʻl, Forobiy, Ziyomov, Chimboy, Usta Shirin, Tansiqboyev, Hasanov, Oybek va Qorasaroy koʻchalari. 64 ta maxalla mavjud.

Tuman hududida "Kolorfleks", "Imperial", "Osiyobatareya" qoʻshma korxonalari, 30 sanoat korxonasi, shu jumladan, "Toshkentmarmar" ishlab chiqarish. birlashmasi, "Mikond", agregat, tajribamexanika, ekskavator taʼmirlash, "Kompressor", "Oniks" va chinni zavodlari, "Toshkent mebel" ishlab chiqarish birlashmasi, "Tola" (pillakashlik) korxonasi, bosh kiyimlar fabrikasi, 10 avtotransport va 10 kurili sh tashkiloti faoliyat koʻrsatadi. Tumanda 19 ilmiy tadqiqot instituti, 4 loyihalash tashkiloti ("Oʻzgazloyiha", "Oʻzqishloqxoʻjalik loyiha", Xalq taʼlimi Vazirligining loyihakonstruktorlik byurosi, "Tash. ZNIIEP"), 3 oliy oʻkuv yurti (Oʻzbekiston milliy universiteti, ToshDTU, 2Toshkent tibbiyot instituti), 1 litsey, 1 kasbxunar kolleji, 37 umumiy taʼlim maktabi, 1 sanʼat, 1 ta musika maktabi, 60 ta maktabgacha tarbiya muassasasi bor. Tuman aholisiga 47 oilaviy poliklinika, 20 ta kasalxona, 1 ta ruhiy kasallar shifoxonosi 8 madaniyat uyi va saroyi, 10 ta kutubxona, yosh tomoshabinlar teatri, tabiat muzeyi, 3 ta bozor, 5 ta stadion, 6 ta suzish havzasi, 57 sport zali, 10 ta tennis majmuasi xizmat koʻrsatadi. Tuman xududida "Oymomo" madaniyat va istirohat bogʻi, bir necha kichik dam olish maskanlari, "Oʻzekspomarkaz" xalqaro koʻrgazmalar majmui, "Olimpiya" mexmonxonasi faoliyat koʻrsatadi. 110 oziqovkat va 51 sanoat mollari dukoni, 196 umumiy ovqatlanish korxonasi, 467 maishiy xizmat koʻrsatish shoxobchasi mavjud.

Mustaqillik yillarida Sagʻbon, Qorasaroy, Forobiy koʻchalari kengayib, Moyqoʻrgʻon, Beshqoʻrgʻon mavzelari tashkil qilindi, uz. 1 km dan ziyod koʻprik bunyod etildi.

Tuman xududida meʼmoriy yodgorliklardan Barokxon madrasasi, Qaffol Shoshiy maqbarasi bor. Beruniy, Furqat, Sobir RahimovvaL. B. Shastri, Berdaq, A. Kodiriyga haykal oʻrnatilgan. Shahar metropolitenining Beruniy metro styasi tuman xududida joylashgan.

Manbalar 

Oʻzbekiston tumanlari
Shayxontohur (daha)

Shayxontohur - oʻtmishda Toshkentdagi daha nomi. Shaharning sharqiy qismida (hozirgi Shayxontohur tumani hududining bir qismi) joylashgan. Toshkentning 4 dahasidan biri. Daha - bu XVIII asrda 10 ta mahalladan tashkil topgan hududiy birlik. Sh. dahasining nomi XIV asrda yashagan Shayx Xovandi Tohur nomidan olingan. Sh. hudud jihatdan eng katta, shu bilan birga eng yosh daha hisoblangan. Shimoliy dan Sebzor (Jangob arigʻidan), jan. gʻarbdan Beshyogʻoch, gʻarb va shim. gʻarbdan Koʻkcha dahalari bilan chegaralangan. Yassaviya tariqati shayxlaridan Shayx Xovandi Tohur nomidan olingan. Sh. daqasi dastlab Shayx Xovandi Tohur meʼmoriy majmuasi (XV—XVI-asrlar) atrofida shakllana boshlagan. XVIII-asrning 80y.larida Yunusxoʻja hokimligi davrida Sh. dahasida yangi mudofaa devorlari bilan oʻralgan kichik oʻrda qurilgan. XIX asr boshida Qoʻqon xoni Olimxon Toshkentni egallagan paytda bu oʻrda buzilib, daha hududiga oʻtgan. Anqor kanali chap sohilida yangi oʻrda bunyod etilgan (XIX-asrning 30yilarida). Daha yerlari Anhordan bosh olgan ariqlardan sugʻorilgan. Toshkentning XIX asr oʻrtalaridagi 12 darvozasidan 3 tasi (Qoʻymas, Qoʻqon va Qashqar) Shayxontohur dahasida joylashgan; 70 masjid, 3 Madrasa, koʻplab karvonsaroylar, tegirmonlar boʻlgan. Sh. 64 ta maqalladan tarkib topgan. Eski juva (Chorsu) bozorining bir qismi ham shahriga qaragan. Daha aholisi, asosan, degrezlik, egarchilik, gazmol toʻqish va boshqa; shahar atrofidagi Yalangʻoch, Qorasuv, Oqqoʻrgʻon, Darxon, Boʻz, Shoʻrtepa, Posira va boshqa mavzelarda joylashgan dala xrvlilarida esa dehqonchilik va bogʻdorchilik bilan shugʻullanganlar;
Akmal Ikromov tumani

Akmal Ikromov tumani — T.dagi maʼmuriy-hududiy birlik. 1977-yil Chilonzor va Oktabr (hozirgi Shayxontohur) tumanlarini ixchamlashtirish maqsadida, ular hududida tashkil etilgan. Davlat arbobi Akmal Ikromov nomiga qoʻyilgan. 1977-yildan hozirgi chegarasida janubiy va jan.sharkdan Zargarlik va Qatortol koʻchalari bilan boshlanib, gʻarb va shim.gʻarbda avtomobil halqa yoʻliga tutashadi. Maydoni 2797 ga, jumladan, koʻkalamzor yerlari — 1124 ga. Aholisi 228,3 ming kishi (2004). Koʻchalar soni 424 tani tashkil etib, shundan 8 tasi markaziy hisoblanadi. Asosiy avtomagistrallari: Lutfiy, Hamroqul Tursunqulov, Farhod, Sulton Segizboyev, Uygʻur, Nazarbek, Ziyo Sayd, Toʻqimachi koʻchalari va Kichik halqa yoʻl. Tumanda 50 ta mahalla mavjud.

Tuman hududida quyidagi sanoat korxonalari: zargarlik zavodi, bulkakonditer, sut ktlari, „Toshkentsut“ aksiyadorlik jamiyati, „Fonon“ zdi, „OsiyoFud“ non mahsulotlari korxonasi, „Chevar“ tikuvchilik ishlab chiqarish. birlashmasi, „Gazavtomatika“ korxonasi, „Toshinterm“ Oʻzbekiston — Xitoy, „Shayxontohurtekstil“ koʻshma korxonalari, Toshkent mexanizatsiya vositalari va jihozlari hamda stanoksozlik tajribaeksperimental mexanika zdi, toʻqimachilik ktining 4yigiruvtoʻquv fabrikasi, 13 avtotransport va 5 qurilish tashkiloti mavjud. Tumanda Jahon tillari unti, Davlat soliq akademiyasi, yuridik kolleji, sanʼat internat maktabi, 3 ta akademik litsey, 5 kasbhunar kolleji, 37 umumiy taʼlim maktabi, 53 bolalar bogʻchasi va yaslisi, 8 davolash yaslisi, 6 davolashprofilaktika muassasasi, 22 poliklinika, 6 oilaviy poliklinika, 5 kasalxona va dispanser bor. Tuman aholisiga 512 oziq-ovqat va 550 sanoat mollari doʻkoni, 420 maishiy xizmat koʻrsatish shoxobchasi xizmat qiladi. 2 madaniyat uyi, 8 jamoat kutubxonasi, „Vatan“ kinoteatri, Akmal Ikromov nomidagi madaniyat va istirohat bogʻi bor. Turar joy fondining umumiy foydali maydoni 3486 ming m2 (2004). Tumanda qurilish ishlari 1966-yildan boshlangan. T. ni rekonstruksiya qilish va rivojlantirish Bosh planiga muvofiq tumanda katta qurilish ishlari olib borilmoqda; 70, 72 ATS, stomatologiya poliklinikasi, maishiy xizmat koʻrsatish shoxobchalari, „Karvonsaroy bozori“, „Oʻrikzor“, „Guliston“ turar joy massivlari, bolalar bogʻchalari, maktablar qurilib ishga tushirildi. Farhod va Uygʻur koʻchalari kengaytirildi.
Rossiya gerbi

Rossiya Gerbi - Rossiya federatsiyasi rasmiy davlat ramzi[ 1]; Rossiya davlat bayrog'i va Rossiya federatsiyasi davlat madhiyasi bilan birga Rossiya asosiy davlat ramzlaridan biri. Rossiya federatsiyasi Prezidentining 1993 yil 30 noyabrdagi 2050-sonli Farmoni bilan tasdiqlangan.[2]   

Rossiya federatsiyasi emblemasida tasvirlangan narsa 

[Har bir ob'ekt va chizilgan tafsilot mustaqil davlatning birligini, uning tarixiy shakllangan qadriyatlarini, an'analarga sodiqligini va o'ziga xoslikni saqlab qolishni ifodalovchi umumiy tushunchaning ajralmas qismi hisoblanadi. Fon bazasi — markazning pastki qismida-yuqori va yumaloq pastki qirralar bilan aniq belgilangan xonadon qalqoni.]

Ko'p rangli xonadon qalqoni[3]

Qalqondagi dominant tasvir-tekis qanotli ikki boshli burgut. Har bir bosh toj bilan qoplangan, markazning yuqori qismida — ikkita kichik lenta bilan bog'langan katta toj. Chap pog'onaning tirnoqlarida burgut oltin to'pni xoch bilan ushlab turadi, kuch deb ataladi, o'ng tirnoqlari - qisqartirilgan tayoqni siqib chiqaradi.

Qizig'i shundaki, scepterning yuqori qismining xususiyatlari tufayli Rossiya emblemasi haqiqiy fraktal deb atash mumkin. Hokimiyatning eng qadimgi ramzi yana ikki boshli burgut bilan qoplangan, bu qalqonda katta hajmdagi tasvirlanganligi bilan bir xil. Bunday to'siqni aks ettiradigan qiziqarli xususiyat Rossiya Federatsiyasining qurol-yarog'ini butun dunyodagi eng fraktal maqomiga aylantirdi.

Ko'krak qafasida, burgut qanotlari orasidagi asosiy qalqon shaklida bir xil bo'lgan yana bir qalqon tasvirlangan-ajdar nayzasini urgan chavandoz shaklidagi hikoya tarkibi. Mag'lubiyatga uchragan afsonaviy hayvon otning tuyoqlari ostida yotadi.
Inersiya momenti

Inersiya momenti tenzor fizik kattalik boʻlib, oʻq atrofida aylanma harakatdagi inertlik oʻlchovidir. Jism massasining undagi taqsimoti bilan xarakterlanadi: inersiya momenti elementar massalarning asos koʻplik (nuqta, chiziq yoki tekislik) dan masofa kvadratiga koʻpaytmalari yigʻindisiga teng. Xalqaro birliklar tizimida oʻlchov birligi: kg·m² bilan be. Belgisi: I yoki J.

Havolalar
 Qattiq jism burchak momenti 
 Inersiya momenti 
 Sodda shaklli jismlar inersiya momentini aniqlash
Pete Seeger

Pete Seeger —  1919-2014 Crestonda tugʻilgan. Amerikalik qoʻshiqchi.

Manbalar

Havolalar

Amerikalik erkak qoʻshiqchilar
Grammy mukofoti sovrindorlari
Amerikalik gitarachilar
Vektor (matematika)

Vektor (matematika) (lot. vector — eltuvchi) — bu son qiymati va yoʻnalishi bilan aniqlanadigan kattalikdir, ya'ni vektor deb yoʻnalishga ega boʻlgan kesmaga aytiladi.

Vektor -- geometriyaning asosiy tushunchalaridan biri bo'lib, u son (uzunlik) 
va yo'nalishi bilan to'la aniqlanadi. Ko'rgazmali bo'lishi uchun uni yo'naltirilgan 
kesma ko'rinishida tasavvur qilish mumkin (1-rasmga qarang). Aslida vektorlar haqida gapirilganda, 
hammasi o'zaro parallel bir xil uzunlik va bir xil yo'nalishga ega bo'lgan 
yo'naltirilgan kesmalarning butun bir sinfini nazarda tutish to'g'riroq bo'ladi.

Misollar

Vektorga misollar
 Olimjon shimolga 20 metr yurdi. "Shimol" yoʻnalishi "20 metr" masofa bilan birgalikda vektordir.
 Olma yerga soniyasiga 10 metr tushadi. Yerga ya'ni "pastga" yoʻnalishi "soniyasiga 10 metr" tezlik bilan qoʻshilganda vektor.

Vektor boʻlmagan kattalikga misollar (skalar)
 Ikki joy orasidagi masofa 10 kilometr. Bu masofa vektor emas, chunki unda yoʻnalish yoʻq.
 Jismning uzunligi.
 Yashikdagi mevalar soni vektor emas.

Belgilash
Vektor kattaliklar ustida gorizontal strelka qoʻyilgan harflar bilan belgilanadi.

Vektorni ifodalovchi kesma uchlari A va B nuqtada bo'lsa, A nuqtadan B nuqtaga yo'nalgan vektor () kabi belgilanadi. Shuningdek, vektorlar (, ) (lotin alifbosining kichik harflari) shaklida ham belgilanishi mumkin.

Vektorlar ustida amallar

Qoʻshish va ayirish
Agar A, B, C ixtiyoriy nuqtalar bo'lsa, u holda  boʻladi.

Qoʻshish

 va  vektorlarini qoʻshish:
1-usul. Uchburchak usuli (yohud uch nuqta qoidasi). Birinchi vektorning tugash nuqtasiga ikkinchi vektorning boshlangʻich nuqtasi koʻchiramiz va birinchi vektorning boshi bilan ikkinchi vektorning tugash nuqtalarini toʻgʻri chiziq bilan tutashtiramiz. Hosil boʻlgan vektor +ga teng boʻladi.
2-usul. Parallelogramm  usuli. Ikkala vektorning boshlarini bir nuqtadan oʻtkazib ularni parallel chiziqlar yordamida parallelogrammgacha toʻldirsak, shu parallelogramning diagonali  va  vektorlarining yigʻindisi boʻladi.

Ayirish
 va  vektorlarning ayirmasi deb, shunday  vektorga aytiladiki, uning  vektor bilan yigʻindisi  vektorni beradi:.

Songa koʻpaytirish
 (x; y; z) vektorning λ songa koʻpaytmasi deb  (λx; λy; λz)ga aytiladi.

Skalar koʻpaytma
Nol boʻlmagan ikkita  va  vektorning skalar koʻpaytmasi deb, bu vektorlar uzunliklarining ular orasidagi burchak kosinusiga koʻpaytmasiga aytiladi:
( )=··cosφ,
bunda φ -  va  vektorlar orasidagi burchak.

ABC uchburchak medianalari kesishgan O(x,y,z) nuqta koordinatasi: ,  ,

Manbalar 
 Isroilov, I. va Pashayev, Z., (2005). Geometriya II-qism: Akademik litseylar uchun sinov darslik. Toshkent: "Oʻqituvchi" nashriyot-matbaa ijodiy uyi.
 Rahimqoriyev, A., (2010). Geometriya: umumiy oʻrta ta'lim maktablarining 8-sinfi uchun darslik. 2-nashri.  Toshkent: Yangiyoʻl poligraph service.

Matematika  Geometriya
Xromtau (tuman)

Xromtau tumani — Aqtoʻbe viloyatining shimoliy qismidagi maʼmuriy hudud. Yer maydoni 12,9 ming km2. Tuman 1935-yilda tashkil topgan. Aholisi  kishi, oʻrtacha zichligi 1 km2-ga 3,2 kishidan toʻgʻri keladi (2013). Tuman markazi — Xromtau shahri.

Iqlimi 
Tuman iqlimi keskin kontinental, qishi ancha sovuq, yozi issiq va qurgʻoq. Yanvar oyining oʻrtacha yillik harorati –16 – 18 °С ayrim vaqtlarda -44 °С gacha sovub ketadi. Iyul oyining yillik oʻrtacha harorati 21 – 23°С. Yogʻingarchilikning oʻrtacha yillik miqdori 250 – 300 mm.

Aholi punktlari 
Aqjar (Novorossiyskoe), Boʻgetsay, Koʻktau, Qoʻpa, Aqquduq (Kredikovka), Qudiqsay, Qizilsu, Maytoʻbe, Molodejnoye, Nikeltau, Oʻysilqara, Prostornoe, Sarisay, Susanovka, Suxinovka, Tabantal, Tasoʻtkel, Troitskoe, Xromtau.

Ijtimoiy soha 
Tumanda 38 ta maktab, 1 kasbiy-texnik maktab, 3 ta bolalar bogʻchasi, madaniyat uyi, kutubxonalar, stadionlar aholiga xizmat qilmoqda. Tibbiyot sohasida kasalxona, 29 feld.-akusherlik punkt, “Mugʻaljar” xordiq maskani aholi uchun xizmatda.

Manbalar 

Aqtoʻbe viloyati
Qozogʻiston tumanlari
Sumgait Davlat Universiteti

Sumgait Davlat Universiteti, Ozarbayjon universiteti.

2000 y. Sumgait shaharda ochilgan.

Ozarbayjondagi universitetlar‎
Bahrayn shaharlari

Bahrayn shaharlari

 Manama — 154 700
 Al-Maharraq :en:Al-Muharraq — 98 800
 Riffa :en:Riffa — 86,100
 Madina-Hamad :en:Madinat Hamad — 57 000
 Avali :en:A'ali — 51 400
 Isataun :en:'Isa- 39 800
 Sitra :en:Sitrah — 37 100
 Al-Budayyi :en:Al-Budayyi' — 33 200
 Jidd-Haffs :en:Jidd Haffs — 32 600
 Al-Malikiyah :en:Al-Malikiyah — 14 800
 Al-Hidd :en:Al Hidd

Adabiyot
Ray William Johnson

Ray William Johnson (; taxallusi — RWJ; t. 14-avgust, 1981) amerikalik video blogger, produser va aktyor boʻlib, YouTube'dagi virus videolarni izohlovchi Equals Three (=3) seriali orqali tanilgan. Equals Threeda koʻrsatilgan aksar videolar shuhrati ortishi kuzatilgan. 2011-yil fevralida eng koʻp qaralgan yigirma videoning oltitasi Johnson'ga tegishli edi. 2012-yil sentyabriga kelib, Johnson videolariga qarashlar soni 2 milliarddan oshib ketdi. 2013-yil dekabrida RayWilliamJohnson YouTube kanali obunachilari soni 10,6 million, qarashlar soni esa 2,6 milliardga yetdi. 2013-yil 30-dekabrida Johnson Facebook sahifasida 2014-yilda boshqa ishlar bilan band boʻlishini rejalashtirayotgani tufayli Equals Three serialini yopmoqchi ekanini eʼlon qildi.

Manbalar

Havolalar
 

Amerikalik erkak aktyorlar
Amerikalik erkak qoʻshiqchilar
Yashayotgan insonlar
Daniel Radcliffe

Daniel Jacob Radcliffe (23-iyul 1989-yilda tugʻilgan) — britaniyalik kino va teatr aktyori. Sakkiz qismli Harry Potter film franshizasida asosiy rolni ijro etgan. Ilk marotaba 10 yoshida David Copperfield (1999) televizion filmida koʻrinish bergan, 2001-yilda Panamalik tikuvchi (2001) badiy filmida rol ijro etgan. 11 yoshga kirganda Harry Potter va hikmatlar toshi filmida rol oʻynaydi, 10 yil davomida, 2011-yilgacha Harry Potter filmlarining yettitasi va soʻnggi qismi hisoblangan Harry Potter va Ajal tuhfasi: 2-qism filmida rol oʻynagan, bu film unga yulduzli onlarni olib keldi. U 2012-yilda Black Women dahshatli filmida va 2013-yilda Kill Your Darlings filmida suratga tushdi.

2009-yilda u Ginnes rekordlar kitobiga oʻn yil ichida eng yuqori haq toʻlanadigan aktyor sifatida kiritildi. Kaliforniyadagi Hollywood Walk Of Fameda kino sanʼatiga qoʻshgan hissasi uchun shaxsiy yulduzi qoʻyildi.

Filmografiya

Mukofot va nominatsiyalari

Manbalar

Havolalar 

 

1989-yilda tugʻilganlar
Angliyalik erkak televideniye aktyorlari
Yashayotgan insonlar
LGBT huquqlari faollari
Angliyalik erkak aktyorlar
Philip Seymour Hoffman

Philip Seymour Hoffman (; 23-iyul, 1967 — 2-fevral, 2014) amerikalik aktyor va rejissor boʻlgan. 2005-yili Capote biografik filmi uchun Eng yaxshi aktyor nominatsiyasida Akademiya mukofotini olgan, bir necha marta Akademiya mukofotiga nomzod boʻlgan.

Hoffman ijodini 1991-yilda boshlab, 1992-yildan kinolarda suratga tushib keldi. U diqqatga loyiq bir necha filmlarda, jumladan Ayol isi (1992), Twister (1996), Boogie Nights (1997), The Big Lebowski (1998), Patch Adams (1998), Magnolia (1999), The Talented Mr. Ripley (1999), Almost Famous (2000), Red Dragon (2002), 25th Hour (2002), Punch-Drunk Love (2002) va Cold Mountain (2003) filmlarda ikkinchi plan rollarni oʻynab tanildi.

2005-yilda Hoffman Capote filmida bosh rolni ijro etib, Akademiya mukofotini erishdi. U shuningdek Charlie Wilson's War (2007), Doubt (2008) va The Master (2012) filmlaridagi rollari uchun Akademiya mukofotiga nomzod boʻldi. Tanqidchilardan ijobiy baholar olgan boshqa filmlariga Owning Mahowny (2003), Before the Devil Knows You're Dead (2007), The Savages (2007), Synecdoche, New York (2008), Moneyball (2011) va The Ides of March (2011) kiradi. 2010-yilda Hoffman Jack Goes Boating filmiga rejissorlik qildi.

Hoffman 2014-yil 2-fevral kuni vafot etdi. The New York Times gazetasi nekrologda Hoffman haqida „ehtimol, oʻz avlodining eng tirishqoq va izzatli amerikalik aktyori“ deb yozdi.

Manbalar

Havolalar 
 

Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Amerikalik kinoprodyuserlar
Shalqar (tuman)

Shalqar tumani — Aqtoʻbe viloyatining janubi-sharqiy qismidagi maʼmuriy hudud. Yer maydoni 62,2 ming km2. Tuman 1921-yilda tashkil topgan. Aholisi  kishi, oʻrtacha zichligi 1 km2-ga 0,7 kishidan toʻgʻri keladi (2013). Tuman markazi — Shalqar shahri.

Iqlimi 
Tuman iqlimi keskin kontinental, qishi ancha sovuq, yozi issiq va qurgʻoq. Yanvar oyining oʻrtacha yillik harorati –10 — 12 °С, shimoliy qismida –14 — 16 °С. Iyul oyining yillik oʻrtacha harorati 24 – 26°С. Yogʻingarchilikning oʻrtacha yillik miqdori 150 – 200 mm.

Aholi punktlari 
Aqqaytim, Bayqadam, Begimbet, Birshoʻgʻir, Boʻzoʻy, Jiltir, Moʻnke Biy, Qaratoʻgʻay, Qauiljir, Qoʻtirtas, Soleniy, Tgʻiz, Shalqar, Shilikti.

Ijtimoiy soha 
Tumanda 44 ta maktab, 1 kasbiy-texnik maktab, sport maktabi, 3 ta bolalar bogʻchasi, 4 ta madaniyat uyi, 12 kutubxona, stadionlar aholiga xizmat qilmoqda. 
Tibbiyot sohasida tuman kasalxonasi va shifoxonasi, 1 qishloq kasalxonasi, 2 feld.-akusherlik punkt, 10 feldsherlik punkt aholi uchun xizmatda.

Manbalar 

Aqtoʻbe viloyati
Qozogʻiston tumanlari
Kabul Dreams

Kabul Dreams (ingl. Qobul tushlari) Afgʻonistonning Qobul shahrida 2008-yili tuzilgan rock guruhdir. Guruh Sulaymon Qardosh (vokal), Siddiq Ahmad (bas) va Mujtaba Habibi (dovul) dan iborat. Guruh BBC tomonidan "Afgʻonistonning birinchi rock guruhi," deb eʼtirof etildi. 2013-yil aprelida Olmoniyaning Sellaband kompaniyasi koʻmagida Plastic Words nomli birinchi albomini chiqarishdi.

Kabul Dreams aʼzolari oʻzbek, pushtu va dariy tillarida gapirib, inglizchada kuylashadi.

Manbalar

Havolalar
 
 Kabul Dreams Soundcloud sahifasi
Hasan Ruhoniy

Hasan Ruhoniy — 2013-yildan boshlab Eron Islom Respublikasining Prezidenti. 1948-yil, 12-noyabrda Eronning Sorhe shahrida tugʻilgan. Hasan Ruhoniy siyosatchilikdan tashqari Islomning Shia mazhabi yetakchisi hamdir. Hasan Ruhoniy Eronning 7-prezidenti hisoblanadi.

Biografiyasi 
Hasan Ruhoniy 1948-yil 12-noyabrda Eronning Semnan ostanidagi Sorhe shahrida tugʻilgan. Diniy savodni 1960-yildan boshlab oldi. 1969-yil Tehron universitetiga oʻqishga kirdi va 1972-yili Sud huquqlari boʻyicha bakalavr darajasiga koʻtarildi. 1995-yilda Shotlandiyaning Glazgo shahridagi Kaledon Universitetida „Eron misolida Islomiy qonunchilik“ (The Islamic legislative power with to the Iran experience) magisterlik dissertatsiyasini yoqladi. 1999-yili oʻsha universitetda „Falsafa va Davlat huquqshunosligi“ boʻyicha doktor unvonini qoʻlga kiritdi.

Shuningdek Hasan Ruhoniy koʻp tillarda soʻzlasha oladi, bular: fors, arab, ingliz, fransuz va olmon tillaridir.

Siyosiy karyerasi 
1991-yildan boshlab siyosiy karyerasi boshlandi. 1989-yildan „Milliy Xavfsizlikning oliy kengashi“ aʼzosi, 1999-yildan boshlab esa „Ekspertlar Hamjamiyati“ aʼzosi. Eron yadroviy dasturi boʻyicha Yevropa davlatlari bilan muzokara olib borgan.
2013-yil 15-iyun kuni „Prezideentlik saylovlari“da gʻalaba qozondi va „Eron Islom Respublikasi Prezidenti“ deb eʼlon qilindi.

Fotosuratlar

Manbalar

Havolalar 
 Hasan Ruhoniy Eron prezidenti sifatida ishga kirishdi
 Президентом Ирана избран Хасан Роухани
 Хасан Рухани вступает в должность президента Ирана
 
 Президент Ирана Хасан Роухани//Передача радиостанции "Эхо Москвы"
 Хасан Рухани: Почему Иран Стремится к Конструктивном Взаимодействию , Washington Post, 20 сентября 2013 года, перевод ПолиСМИ

Eron siyosatshunoslari
Eron prezidentlari
Yashayotgan insonlar
Sorha

Sorha () — Eronning markaziy qismida, Semnan provinsiyasida joylashgan. Shahar Sorha shahristonining tarkibiga kiradi.

Geografiya 
Shahar Semnanning shimoli-gʻarbiy qismida joylashgan. Provinsiyaning maʼmuriy markazi — Semnanning shimoli-sharqiy tarafidan oraliq masofasi taxminan 15 kilometr. Dengiz sathidan mutlaq balandligi — 1153 metr.

Aholisi 
2006-yilgi sanoq boʻyicha, shahar aholisi 9,062 kishini tashkil qildi. 2013-yilgi maʼlumot boʻyicha, Sorha shahrida 9,773 kishi istiqomat qilmoqda.

Transport 
Eng yaqin fuqorolik aeroporti — Semnan xalqaro aeroporti.

Taniqli shaxslar 
 Hasan Ruhoniy — Eron Prezidenti.

Manbalar 

Eron shaharlari
Kaledon universiteti

Kaledon universiteti — Shotlandiyaning eng yirik universitetlaridan biridir. Universitetda 17,000 yaqin student bilim olmoqda. Kaledon universiteti 1993-yili tashkil topdi. Glazgo shahrida joylashgan.

Taniqli oʻqituvchilar 
 Gordon Braun — Buyuk Britaniyaning Bosh vaziri

Taniqli bitiruvchilar 
 Dryu Makintayr
 Hasan Ruhoniy — Eron Prezidenti

Havolalar 
 Rasmiy sayti 

Shotlansiya universitetlari
Oʻyil (tuman)

Oʻyil tumani — Aqtoʻbe viloyatining shimoli-gʻarbiy qismidagi maʼmuriy hudud. Yer maydoni 11,5 ming km2. Tuman 1930-yilda tashkil topgan. Aholisi  kishi, oʻrtacha zichligi 1 km2-ga 1,6 kishidan toʻgʻri keladi (2013). Tuman markazi — Oʻyil qishlogʻi.

Iqlimi 
Tuman iqlimi keskin kontinental, qishi ancha sovuq, yozi issiq va qurgʻoq. Yanvar oyining oʻrtacha yillik harorati –14 — 16 °С, iyul oyining yillik oʻrtacha harorati 22 – 24°С. Yogʻingarchilikning oʻrtacha yillik miqdori 220 – 250 mm.

Aholi punktlari 
Qayindi, Qarakemer, Qaraoʻy, Qaratal, Kemer, Koʻptoʻgʻay, Sarbie, Oʻyil

Ijtimoiy soha 
Tumanda 25 ta maktab, 1 madaniyat uyi, 14 kutubxona, 4 klub, 1 muzey aholiga xizmat qilmoqda. 
Tibbiyot sohasida tuman kasalxonasi va shifoxonasi, san.-epidemiologik stansiya, 8 feld.-akusherlik punkt aholi uchun xizmatda. Tuman hududi orqali Oʻyil – Shubarquduq, Oʻyil – Qoʻbda avtomabil yoʻllari oʻtadi.

Manbalar 

Aqtoʻbe viloyati
Qozogʻiston tumanlari